หลังจากที่เคยมาโพสถามคุณไปเมื่อสัปดาห์ก่อนเกี่ยวกับอาการปวดหลังปวดขาและปวดเกร็งหน้าท้อง จนได้ไปพบแพทย์เพื่อตรวจอาการ แต่คุณที่ทำการตรวจได้แจ้งมาว่ามีปัญหาเกี่ยวกับกระดูกมีความโก่ง + กล้ามเนื้อ คุณก็แนะนำวิธีกายภาพ + ให้ยามาทาน ซึ่งปรากฎว่าอาการก็ยังคงทรงๆ และที่มีเพิ่มขึ้นมาคือ รู้สึกมีการการท้องอืด (เพิ่งเป็นเมื่อ พฤ 11-ศุกร์ 12 ตค.61) และในคืนวันที่ 12 นั้นจู่ๆ ก็มีอาการเวียนหัวเหมือนบ้านหมุน ก็เลยนอนพักจนเช้าวันที่ 13 ก็ดีขึ้น และบางครั้งปัสสาวะจะรู้สึกแสบๆ บ้าง รู้สึกไม่สบายตัวเลย จากอาการปวดหลังลงขาและปวดทัอง มันจะมีภาวะอื่นแทรกซ้อนมั้ยคะ (อายุ 34 ปี สูง 155 หนัก 45-46) อาการปวดจะเยอะช่วงกลางคืนทำให้นอนหลับๆ ตื่นๆ ตลอด รู้สึกเพลียมากๆ ขอบค่ะ
สวัสดีค่ะ @จากที่สอบถามอาการท้องอืด เวียนหัว ปัสสาวะแสบ คิดว่าไม่ได้เกี่ยวกับโรคของกระดูกนะคะ @@อาการท้องอืด โรคที่พบได้บ่อย คือ โรคกระเพาะอาหารอักเสบค่ะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้น @โดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะ @ส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะ @หากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ